Theobald von Bethmann-Hollweg
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1806 til 1918
Theobald von Bethmann-Hollweg var en tysk konservativ politiker og jurist av godseierslekt. Han var Tysklands rikskansler (statsminister) i perioden 1909–1917.
Etter en embetskarriere og etter å ha vært medlem av riksdagen en kort tid, ble Bethmann-Hollweg i 1905 prøyssisk innenriksminister. I 1907 ble han riksstatssekretær for det indre og i 1909 rikskansler og utenriksminister.Bethmann-Hollweg hadde en stor andel i de politiske beslutningene som ble fattet i juli 1914, ved utbruddet av første verdenskrig, men det ser ut som om han til slutt mistet oversikten over den utenrikspolitiske utviklingen og faktisk var overrasket over at Storbritannia gikk med i krigen. Hans åpenhjertige uttalelse 4. august samme år om den brutte garantien for Belgias nøytralitet («A Scrap of Paper») skaffet ham senere meget bryderi.Sommeren 1917 kom Bethmann-Hollweg i strid med flertallet i riksdagen, samtidig som generalstaben nektet å støtte ham. Han trådte tilbake og deltok ikke senere i det politiske liv. Betrachtungen zum Weltkriege («Betraktninger til verdenskrigen», 2 bind, 1919–1921) er et forsvarsskrift for hans politikk. Les mer i Store norske leksikon Tysklands historie rikskanslere i Tyskland